แหนมเนืองอร่อยต้องบอกต่อ วันก่อนผมได้มีโอกาสไปกินร้านทิพวรรณ ไปจากม เกษตร จะอยู่ก่อนถึงวัดพระศีร บางเขนครับ ที่จอดรถนี่สบายๆ นำไปจอดได้ในอู่บางเขนครับ วันนั้นผมไปก็สั่งแหนมเนืองมา1ชุดเล็ก กุ้งพันอ้อย แล้วก็ไก่ย่าง ส้มตำตำไข่เค็มครับ ต้องบอกเลยว่าแหนมเนืองที่นี่อร่อยจริงๆแต่ปริมาณน้อยไปหน่อย ส่วนกุ้งพันอ้อยรสชาติโอเคเลยครับกุ้งก็ตัวโต แต่ไก่ย่างนี่แอบผิดหวังเพราะจืดและแห้งเกินไป เรื่องบริการนี่ดีเลยครับ รวดเร็วดีมีพนักงานเยอะดี บรรยากาศในร้านสะอาดสะอ้าน นั่งสบายดีๆครับ รวมๆแล้วร้านนี้ไม่ว่าจะราคา รสชาติอาหาร บรรยากาศในร้าน การบริการ ที่จอดรถ ผมให้ผ่านเลยครับถือว่าโอเคเลยทีเดียวให้4ดาวไปเลยครับ